
	[bookmark: nev]BEKE MIKLÓS
bekem78@gmail.com
Jogász mesterképzési szak
Osztatlan, 11. félév
Szegedi Tudományegyetem
Állam- és Jogtudományi Kar
	
[bookmark: _GoBack]






Témavezető:
	Dr. Hegedűs Andrea
egyetemi docens, SZTE ÁJK




A szülői felügyeleti jog gyakorlásával összefüggő kihívások, rendezésének aspektusai

Kulcsszavak: szülői;felügyelet;rendezés;mediáció;közvetítés
A szülői felügyelet gyakorlása és rendezése a családjog talán legnagyobb és legösszetettebb kérdése. Interdiszciplináris kutatásommal megvizsgálom a család felbomlását követő szülői felügyelet gyakorlásának, rendezésének lehetséges módozatait. Kutatásom célja megvizsgálni a szülők a kérdésben való egyezségkötésre nyitottságát, illetve, hogy miként lehet azt további eszközökkel elősegíteni.
Dolgozatom szerkezetét tekintve elsőként a szülői felügyeleti jog anyagi jogát és joghatását vizsgálva a jogintézmény alapjogi és polgári jogi vonatkozásait a vonatkozó nemzetközi jog tükrében mutatom be. Ezt követően a szülői felügyelet gyakorlásának és rendezésének, gyakorlása megváltoztatásának és a gyermek harmadik személynél történő elhelyezése kérdéseit vizsgálom. A különélő szülő jogainak folyamatos bővülését a jogvita alternatívájaként tárom az olvasó elé. A gyermek meghallgatását a szülői felügyelet bírósági rendezésére gyakorolt hatása tekintetében is elemzem. A jogkérdésre vonatkozó szempontok alapján számba veszem a közvetítés – mediáció – jelentőségét, de lege ferenda javaslatomat már mindezekkel összefüggésben teszem.
Kutatásom eredményeként levonom a következtetést, amely szerint habár a jogterület szélsőséges érzelmekkel szabdalt, a szülők meghatározó része mégis képes arra, hogy a nyitott jogkérdést megállapodás megkötésével zárja. A konklúzióm alapján - a sikeres egyezségkötések száma emelése érdekében - a közvetítés, mediáció további erősítése kívánatos.



